Tsutsumu

– ənənəvi yapon qablaşdırma və paketləşdirmə sənəti. İnkişaf etmiş dizaynı və təbii estetikanı sadə cisimlərə tətbiq edən sənət növüdür.

 Hazırlama 
Yapon qablaşdırması iki əsas ünsürdən ibarətdir. Praqmatik ilk ünsür bir məhsulu saxlamaq üçün digər məhsulunun istifadə edilməsidir. Məsələn, düyü küftələrinin ətrafında bambuk yarpaqlarının və ya düyü kekslərini saxlamaq üçün palıd yarpaqlarının istifadə olunması buna aid edilə bilər. Qurudulmuş balıqların ancaq müəyyən müddətdə hava alması, balığın altı aya qədər saxlanılması və paketin lazım olan anda bir qədər qablaşdırılması üçün ipdən istifadə edilməsi daha mürəkkəb prosesdir.

İkinci əsas ünsür inkişaf etmiş texnikalar və həssaslıq tələb edən əl işidir. Ustalar paketlər üzərində işləyərkən öz əl bacarıqlarından maksimum dərəcədə istifadə etməyə çalışdıqlarından sənət peşəkar hal almışdır və paketin yox, içərisindəkinin daha cazibədar olduğu səviyyəyə çatmışdır.

Ənənəvi yapon paketi taxta, bambuk samanı, gil, kağız bez və keramika kimi materiallardan hazırlanır. Qablaşdırmada diqqət yetirilən digər məqam təmizlikdir.

Qablaşdırmada istifadə olunan materiallar və rənglər müəyyən mənalara malikdir. 50–60 qat əl boyaması ilə cilalanmış boya ancaq dəyərli hədiyyələri qablaşdırmaq üçün istifadə olunur. Kağız müqəddəs olduğu üçün kəsilmir, qatlanır. Rənglər mövsümləri təmsil edir: bahar üçün incə çalarla, yay üçün yaşıl çalarlar, qış üçün tünd rənglər. Qırmızı və ağ xoşbəxtliyi, ağ-qara rəng ölümü təmsil edir. Dəri parçalar heç vaxt istifadə olunmur, çünki buddistlər tərəfindən çirkli hesab edilir.

 Araşdırma 
Yapon qablaşdırmalarının ən yaxşı kolleksiyaçısı və araşdırmaçısı Hideyuki Okadır. Yaponiyanın ən tanınmış qrafik dizaynerlərindən biri olan Hideyuki Oka tsutsumu sənəti haqqındakı araşdırmaları barədə kitab yazmışdır.

 Sərgilər 
1981-ci ilin may ayında Yaponiya Ev Qalereyasında "Tsutsumu — Yapon Paketi Sərgisi" adlı qalereya açılmışdır. Sərgidə 221 məhsul sərgilənmişdir.

 İstinadlar 

Kateqoriya:Yaponiya incəsənəti
Kateqoriya:Qablaşdırma